## Odluka o općinskim porezima Općine Končanica

### NN 25/2002 (15.3.2002.), Odluka o općinskim porezima Općine Končanica

# OPĆINA KONČANICA

587

Na osnovu članka 3. i 30.
Zakona o financiranju jedinica lokalne i područne (regionalne) samouprave
(»Narodne novine«, broj 117/93, 69/97, 33/00, 127/00, 59/01 i 107/01) i članka 27.
i 58. Statuta Općine Končanica (»Službeni glasnik Grada Daruvara«, broj 9/01),
Općinsko vijeće Općine Končanica na svojoj 7. sjednici, održanoj 28. veljače
2002. godine, donijelo je

## ODLUKU

### O OPĆINSKIM POREZIMA

I. OPĆE ODREDBE

Članak 1.

Ovom Odlukom utvrđuju se stope, visina te način obračuna i plaćanja
općinskih poreza koji su vlastiti prihod Općine Končanica.

II. VRSTE POREZA

Članak 2.

Općinski porezi Općine Končanica su:

1. prirez porezu na dohodak,

2. porez na potrošnju,

3. porez na kuće za odmor,

4. porez na tvrtku odnosno naziv,

5. porez na korištenje javnih površina.

1. Prirez porezu na dohodak

Članak 3.

Prirez porezu na dohodak
plaćaju svi obveznici poreza na dohodak koji imaju prebivalište odnosno
uobičajeno boravište na području Općine Končanica.

Osnovica prireza poreza na dohodak iz stavka 1. ovog članka je porez na
dohodak ostvaren od obveznika poreza na dohodak sukladno Zakonu o porezu na
dohodak.

Članak 4.

Prirez porezu na dohodak plaća se po stopi od 5%.

Prirez porezu na dohodak obvezan je obračunati, obustaviti i na propisan
uplatni račun uplatiti poslodavac istodobno s isplatom dohotka, što znači da se
isplata dohotka i uplata poreza i prireza obavlja istog dana.

2. Porez na potrošnju

Članak 5.

Porez na potrošnju plaća se na potrošnju alkoholnih pića (prirodna vina,
specijalna vina, vinjak, rakiju i žestoka pića), piva i bezalkoholnih pića u
ugostiteljskim objektima.

Osnovica poreza na potrošnju je prodajna cijena pića po kojoj se pića
prodaju u ugostiteljskim objektima.

Članak 6.

Obveznici poreza na potrošnju su pravne i fizičke osobe koje pružaju
ugostiteljske usluge na području Općine Končanica.

Porez na potrošnju alkoholnih, bezalkoholnih pića i piva plaća se po
stopi od 3%.

Članak 7.

Porez na potrošnju alkoholnih, bezalkoholnih pića i piva obveznik poreza
obračunava i plaća u rokovima i na način propisan Zakonom o porezu na dodanu
vrijednost.

Obračun poreza na potrošnju iskazuje se na zakonom propisanim
evidencijama i uplaćuje na propisan račun općinskih prihoda, u roku kako je to
naznačeno u stavku 1. ovog članka.

3. Porez na kuće za odmor

Članak 8.

Porez na kuće za odmor plaćaju pravne i fizičke osobe, koje su vlasnici
kuća za odmor na području Općine Končanica.

Porez na kuće za odmor ne plaća se na kuće za odmor ili odmarališta
oštećena ratnim razaranjima i za vrijeme dok su u njima smješteni izbjeglice
ili prognanici.

Članak 9.

Porez na kuće za odmor plaća se godišnje u visini od 11,00 kuna po
četvornom metru korisne površine kuće za odmor.

Članak 10.

Kućom za odmor smatra se svaka zgrada ili dio zgrade (stan), koja se
koristi sezonski ili povremeno.

Kućom za odmor u smislu ove Odluke ne smatraju se objekti koji u sastavu
navedenih objekata služe za stalno stanovanje obitelji ili samaca uz dokaz o
prijavljenom mjestu prebivališta, gospodarske zgrade koje služe za smještaj
poljoprivrednih strojeva i alata a nemaju osnovne elemente komfora.

Članak 11.

Rješenje o razrezu poreza na kuće za odmor donosi nadležno tijelo za
utvrđivanje poreza – Porezna uprava, ispostava u Daruvaru.

Obveznici poreza na kuće za odmor moraju Poreznoj upravi, Ispostavi u
Daruvaru dostaviti podatke o kući za odmor, korisnu površinu, te druge podatke
potrebne za razrez poreza na imovinu, ako nadležno tijelo za utvrđivanje poreza
ne raspolaže tim podacima.

Podatke iz stavka 2. ovog članka porezni obveznici dužni su dostaviti do
31. ožujka one godine za koju se razrezuje porez.

Porez na kuće za odmor plaća se u roku 15 dana od dana dostave rješenja
o razrezu tog poreza.

*4. Porez na tvrtku odnosno naziv*

Članak 12.

Porez na tvrtku odnosno naziv plaćaju pravne i fizičke osobe koje su
obveznici poreza na dobit ili poreza na dohodak, re­gistrirani su za obav­lja­nje
djelatnosti, kako slijedi:

a) pravne osobe;

– do 30 zaposlenih                                          740,00 kuna

– od 31 do 100 zaposlenih                           1.480,00 kuna

– preko 100
zaposlenih                                1.850,00 kuna

b) fizičke osobe;

– ugostite­ljska
djelatnost                              1.000,00 kuna

– trgovačka
djelatnost                                     740,00 kuna

– kiosci                                                          370,00 kuna

– proizvodne i
uslužne djelatnosti                     740,00 kuna

– proizvodne i
uslužne rad­nje (krojač,

obućar, brijač,
kovač)                                    370,00 kuna.

Članak 13.

Ako je na istom objektu
istaknuto više tvrtki odnosno naziva iste pravne ili fizičke osobe, plaća se
samo jedan spomenuti iznos poreza.

Ako postoji više vlasnika
obrtničke rad­nje ili poduzeća, plaća se samo jedan porez.

Poslovne jedinice u sastavu
pravne i fizičke osobe (lokali, gostionice, restorani, prodavaonice, pogoni i
radionice) plaćaju 50% propisanog poreza na tvrtku odnosno naziv, propisanog
člankom 12. ove Odluke.

Članak 14.

Tvrtkom odnosno nazivom
smatra se ime pravne ili fizičke osobe pod kojim poduzeće ili rad­nja posluje.

Članak 15.

Porez na tvrtku odnosno naziv
plaća se u roku od 15 dana od dana dostave rješe­nja kojim je porez na tvrtku
odnosno naziv utvrđen.

Rješe­nje o razrezu poreza na
tvrtku odnosno naziv donosi Porezna uprava, Ispostava u Daruvaru prema sjedištu
odnosno prebivalištu obveznika poreza na tvrtku odnosno naziv.

Članak 16.

Pravne i fizičke osobe koje
započi­nju obav­ljati poslovnu djelatnost oslobađaju se djelomično plaća­nja
poreza na tvrtku ili naziv i to:

– u prvoj godini rada 100%
iznosa poreza na tvrtku ili naziv,

– u drugoj godini rada 50%
iznosa poreza na tvrtku ili naziv,

– u trećoj godini rada 25%
iznosa poreza na tvrtku ili naziv.

Pod pravnim i fizičkim
osobama iz stavka 1. ovog članka pod­razumijevaju se pravne i fizičke osobe
koje u pos­ljed­njih pet godina nisu obav­ljale istu ili sličnu djelatnost na
području Općine Končanica i koje djelatnost obav­ljaju u poslovnim prostorima
ili lokacijama na kojima se u pos­ljed­njih pet godina nije obav­ljala ista ili
slična djelatnost.

Nada­lje, pod istim se
podrazumijevaju pravne i fizičke osobe koje već posluju na području Općine
Končanica, ukoliko otvaraju nove poslovne prostore, povećavaju djelatnost te
time povećavaju ukupan broj zaposlenih osoba, uz uvjet da se investira na pod­ručju
i zapoš­ljavaju djelatnici s područja Općine Končanica.

Članak 17.

Tvrtke koje tijekom godine
nisu poslovale a re­gistrirane su, ne plaćaju porez na tvrtku odnosno naziv.

Članak 18.

Obveznik poreza na tvrtku
odnosno naziv dužan je svaku promjenu, koja utječe na visinu poreza prijaviti
Poreznoj upravi, Ispostavi u Daruvaru u roku od 15 dana od dana nastale
promjene ili upisa u re­gistar.

*5. Porez na korište­nje javnih površina*

Članak 19.

Porezni obveznik poreza na
korište­nje javnih površina Općine je svaka pravna i fizička osoba koja prema
rješe­nju nadležnog lokalnog tijela dobije odobre­nje za korište­nje javnih
općinskih površina.

Pod javnim površinama
smatraju se: parkovi, sajmovi, tržnice, te ostale javne površine koje se mogu
privremeno koristiti za prigodne prodaje (za blagdane, kulturne i športske
manifestacije, Dan općine, državne praznike).

Članak 20.

Za povremeno korište­nje
javnih površina za prodajne stolove, zabavišta i drugu gospodarsku uporabu, u
dane blagdana, plaća se porez za svaki kvadratni metar korisne površine dnevno
i to:

– za prodajne
stolove i klupe                           15,00
kuna,

– za zabavišta i
medičara                                   7,00
kuna.

Za trajno korište­nje javnih
površina (više od 30 dana), za postav­lja­nje kioska ili drugog montažnog
objekta, plaća se zakupnina u skladu s Ugovorom o zakupu javne površine, koji
sklapaju korisnik javne površine i nadležno općinsko tijelo.

Visinu poreza za trajno
korište­nje javnih površina po pojedinim slučajevima donosi i nadležno općinsko
tijelo svojim rješe­njem. Visina poreza kreće se od 1,00 do 7,50 kuna po
kvadratnom metru dnevno.

Članak 21.

Rješe­nje o razrezu poreza iz
članka 20. ove Odluke donosi nadležno općinsko tijelo prilikom rješava­nja po
zahtjevu za izdava­njem odobre­nja za korište­nje javne površine, a uplata
iznosa razrezanog poreza je uvjet za izdava­nje odobre­nja.

III. NAČIN UTVRĐIVANJA I NAPLATE POREZA

Članak 22.

Poslove utvrđiva­nja, evidencije, nadzora, naplate i ovrhe radi naplate
općinskih poreza propisanih ovom Odlukom Općina Končanica u cijelosti prenosi
na Poreznu upravu, Ispostavu u Daruvaru.

Poreznoj upravi za obav­lja­nje poslova iz stavka 1. ovog članka pripada
naknadu u iznosu od 5% ukupno naplaćenih prihoda.

Članak 23.

Porezna uprava dužna je do 15. u mjesecu za prethodni mjesec Općini
dostaviti izvješća o utvrđenim i naplaćenim porezima.

Članak 24.

Ovlašćuje se nadležna organizacija platnog prometa zadužena za naplatu
javnih prihoda da naknadu Poreznoj upravi obračuna i uplati u Državni proračun
i to do zad­nje­g dana u mjesecu za protekli mjesec.

Članak 25.

Glede razreza, naplate, žalbe, obnove postupka, zastare i drugih
postupovnih odredaba pri plaća­nju općinskih poreza shodno se primje­njuju
propisi o porezu na dohodak.

Porezni obveznik dužan je Poreznoj upravi – Ispostavi u Daruvaru
dostaviti dokaz o svakoj promjeni koja utječe na utvrđiva­nje porezne obveze, u
roku od 15 dana od dana nastale promjene.

IV. PRIJELAZNE I ZAVRŠNE ODREDBE

Članak 26.

Danom primjene ove Odluke prestaje važiti Odluka o općinskim porezima
(»Službeni glasnik grada Daruvara«, broj 11/95, 2/97, 6/98, 9/98 – pročišćeni
tekst, i 9/01).

Članak 27.

Ova Odluka stupa na snagu danom objave u »Narodnim novinama«, a primje­njuje
se od 1. ožujka 2002. godine, izuzev članaka 3. i 4. koji se primje­njuju počev
od 1. trav­nja 2002. godine odnosno na plaću za mjesec ožujak 2002.

Ova Odluka objavit će se u »Službenom glasniku grada Daruvara«.

Klasa: 410-01/2002-01/02
Urbroj: 2111/02-01-2002-1
Končanica, 28. ve­ljače 2002.

Predsjednik
**Zoran Hašpl,** v. r.

if !supportEmptyParas endif

Odluka, NN 25/2002-587